**Torgrim Titlestad** (fødd 30. juni 1947) er ein norsk historikar og professor emeritus ved Universitetet i Stavanger. Han har skrive fleire bøker om motstandskampen i Noreg under den andre verdskrigen, og biografiar om NKP-leiaren Peder Furubotn. Han var ein av de fyrste vestlege historikarane som fekk tilgang til dei hemmelege Stalin-arkiva i Moskva på tidleg 1990-tal. Han har arbeidd mykje med historie tufta på munnlege kjelder. På slutten av 1980-talet hadde han eit nært samarbeid med den jugoslaviske historikaren Vladimir Dedijer. På 1990-talet var han ei av drivkreftene for europeisk forsking på Stavanger-mannen Cornelius Cruys (Niels Olsen), som bygde opp den russiske krigsflåten på 1700-talet. Seinare har han arbeidd mest med vikingtidshistorie.

Liv
---

Titlestad vaks opp i Bergen og var elev ved Bergen katedralskole frå 1964 til 1967. Han tok doktorgraden i Bergen i 1996 med ei avhandling om Peder Furubotn.

Virke
-----

### Vikingtid

Titlestad har spesialisert seg på vikingtida og Noreg si tidlege historie og er no ein av våre fremste ekspertar på denne perioden. Siden 1990-talet har han gjeve ut fleire sentrale sagaverk som tidlegare ikke har vore tilgjengelige i moderne norsk omsetting. Han er opphavsmann til omgrepet «den konstruktive sagakritikken» som syner til ei rørsle innan sagaforskinga som freistar å bruka sagatekstane som truverdige kjelder.

Han har vore tilknytt forlaget Saga Bok i ei årrekkje.

### Tormod Torfæus-stiftelsen

Som prosjektleiar for Tormod Torfæus-stiftelsen leia han ei internasjonal gruppe i arbeidet med å omsette Tormod Torfæus si omfattende noregshistorie frå 1700-talet frå latin til norsk – i alt åtte bind – frå dei eldste tidene fram til 1387. Prosjektet er et av de større innan humanistiske fag og fekk tildelt ti millionar kroner i offentleg og privat støtte. Verket vart lansert ved Nasjonalbiblioteket i april 2008.

### Hafrsfjordspela

Titlestad er òg initiativtakar og styreleiar for Stiftelsen Hafrsfjordspillene – ein internasjonal vikingfestival i Stavanger som i 2005 og 2006 hadde rundt 30 000 åskodarar.

### Leirubakki

Titlestad har representert Noreg i styret for Lærdomssetet ved Leirubakki på Island.

Prisar og utmerkingar
---------------------

I 2016 fekk Titlestad Sagaprisen for arbeidet sitt med å omsetja Flatøybok og gjera sagalitteraturen meir tilgjengeleg.

Titlestad vart i 2017 utnemnd til riddar av Den islandske falkeordenen i samband med at den islandske presidenten vitja Noreg.

Bibliografi
-----------

Vikingtid
* Viking Norway
* Slaget i Hafrsfjord
* Vikingkongen Erling Skjalgsson
* Erling Skjalgsson – Rygenes Konge
* Norge blir et rike
* Kampen om Nordvegen
* Konge mellom jarlar
* Tormod Torfæus – ei innføring (red)
* Harald Hårfagre og Norges Tilblivelse (red)
* Sagakongene 1: Harald Hårfagre (2010)
* I vikingenes fotspor : en historisk tur-guide til vikingsteder i Sør-Rogaland, Saga bok, 2010. ISBN 9788291640532
* Norge i vikingtid : våre kulturelle og historiske røtter, Saga bok, 2012. ISBN 9788291640723
* Sagasyn : Norges historiske kraftlinjer, Saga bok, 2013. ISBN 9788291640747
* Olav den hellige, Spartacus, 2013. ISBN 9788243005815
* Slaget i Hafrsfjord, Saga bok, 2017. ISBN 9788291640686
* *Flatøybok. B. 4,* Saga bok, 2018. Med Elizabeth Ashman Rowe og Edvard Eikill. ISBN 9788291640860

Cornelius Cruys
* Tsarens Admiral
* Admiral Cornelius Cruys (red)

Den kalde krigen og anna
* Peder Furubotn 1895-1945 (1975)
* I kamp i krig (1977)
* Stalin midt imot (1977)
* Folket fortel (1982)
* I den galna tiå (1987)
* Stavanger – Norges røde by (1988)
* I Stalins skygge (Doktor-avhandling) (1997)
* Fortielsen (1997)
* Brev til Josef Stalin (2003)
* Kampen mot diktaturet (2006)
* Frihetskampen i Norge – og historikerne som sviktet (2010)

Referanser
----------

1. ↑  «Saga Bok - Tilbake til sagaene: Fullt hus på Arkeologisk museum - Nyheter», *sagabok.no*, arkivert frå originalen 9. februar 2021, henta 9. februar 2021
2. 1 2 3  T. Titlestad, *Ustoppelig - en røst fra den kalde krigens Norge*, Omnibus, 2020.
3. ↑  Torgrim Titlestad (1997). «Politisk press i nasjonale krisetider: Peder Furubotn i norsk forskning». *Arbejderhistorie*. s. 34-47.
4. ↑  Titlestad, Torgrim (17. april 2020), *Norge i vikingtid* (på norsk), Saga Bok AS, ISBN 978-82-93745-00-6, henta 10. februar 2021
5. ↑  «Saga Bok | Les om drivverket bak bøkene i Saga Bok - Forfattere», *sagabok.no*, arkivert frå originalen 13. februar 2021, henta 9. februar 2021
6. ↑  «Saga Bok - Hele Norges Sagaforlag», *www.facebook.com*, henta 9. februar 2021
7. ↑  Rogne, Vebjørn (22. desember 2020), «– Sagaene er litteratur i verdensklasse», *BOK365.no* (på norsk bokmål), henta 9. februar 2021
8. ↑  Vestues, Elin (7. juni 2016), «Årets Sagapris til Torgrim Titlestad», *BOK365.no* (på norsk bokmål), henta 9. februar 2021

* *Denne artikkelen bygger på «Torgrim Titlestad» frå Wikipedia på bokmål den 9. februar 2021.*


|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* CRIStin

 |